HILLSONG TV Ole mees oma kohal 2/2
Milliseid raskuseid kogedes annad sa kiiresti alla?
Kas oled kunagi mõelnud sellele, mis sind kinni hoiab?
Taaskord kõnelen ma meestekonverentsil.
Kõnelen meeste valikutest. Sõnum räägib üles kasvamisest.
Olenemata sellest, et tegu on meestekonverentsiga,
on saade kasulik kõikidele.
Eelmises osas:
Õp. 21:2: "Kõik mehe teed
on ta enese silmis õiged aga Issand katsub südamed läbi."
Millised võivad olla need kindlused sinu elus, mida liigselt usaldad?
Midagi, mida oled kasutanud kõrvale hiilimiseks?
Vahel saavad meid kinni hoida valesti langetatud valikud.
Võime olla kärsitud ega mõtle piisavalt ette.
Uhkusega kaasneb ka õppimatus.
Nii tuleb ka ülbe olek, kus puudub alandlikkus.
Iga tee inimese enda silmis on õige
ja seetõttu ei näe inimene oma ülbust.
Vahel võime lihtsalt istuma jääda, tundes et me ei saa midagi muuta.
Me ei tohi meestena lasta kadedusel või suutmatustundel end maha suruda.
Õpi rõõmustama rõõmsatega. Nendega, kes on saanud õnnistatud.
Ületa ennast ja võta ennast kokku selleks,
et su elu võiks saada üles ehitatud!
Õp 21:28 räägib inimesest, kes on jutustaja.
"Valetunnistaja hukkub
aga mees, kes midagi on kuulnud, võib alati rääkida."
Seespidiselt väike mees räägib edasi kuulujutte.
Inimesele, kes räägib teisest halba, tundub, et ta ise on parem.
See on aga täielik vale.
See on koht, kus inimesed takerduvad.
Parim, mis sa võid teha,
on otsustada mitte kaasa minna selliste asjadega.
Ma igatsen olla see mees, kes ei räägi kuulujutte.
Ma ei soovi olla see, kes esimesena midagi kuuleb ja ka edasi räägib.
Selline käitumine näitab inimese enesekindluse puudumist.
Mulle ei meeldi olla selliste inimeste lähedal,
kes üritavad tõsta oma väärtust, teistest halba rääkides.
Ma ei taha ka olla selline inimene.
Pastorina pean ma austama inimeste konfidentsiaalsust.
Austuse omamine teise inimese vastu, mõjutab ka meie sisemist inimest.
Vahel on tähtis osata oma kuulmine välja lülitada.
Mitte küll koguduses, aga maailmas küll.
Õp 21:29 on kirjas:
"Õel mees näitab jultunud nägu, aga õige kinnitab oma teid."
Õela mehena võime silmas pidada mõnda vägivallatsejat,
ometi võib aga õel olla ka teistmoodi.
Õela inimese teed ja sisemaailm pole korras.
Piibel kirjeldab inimesest, kel pole elu korras,
kui kedagi, kes näitab jultunud nägu.
Armastan vanu mehi, kes on täis armu.
Täis elu ja elurõõmu.
Olenemata erinevatest rasketest aegadest tema elus.
Ometi on jäädavalt inimene täis armu.
Esimene märk sellest, et inimese süda on lahkunud Jumala juurest,
on see, et inimesel puudub lahkus ja rõõm.
Inimene, kes on oma südame lukku pannud,
omab ka enda ümber karmi atmosfääri.
See võib tähendada, et inimene on meeletult õnnetu.
Omades karmi atmosfääri eneses, ei saa me väljendada rõõmu.
Me ei lase kedagi enesele ligi.
Selline sisemaailm muudab ka meie ümbrust.
Niisamuti ka meie perekonda.
Inimese nägu pole leebe,
kas süükoorma, mõtiskluste või laiskuse pärast.
Inimene võib olla hakanud ka ihaldama seda,
mis kuulub kellelegi teisele.
Inimese elus toimunu võib inimesse jätta jälje,
seada püüdepaela ning siduda kinni ahelatega.
On palju inimesi, kellel on elus sellised ahelad.
Võime saada petetud ning omaks võtta valed arusaamad,
näiteks mõeldes: "Ma ju olengi selline.."
Tahaksin teile aga taas meenutada Jumala Vaimu olemasolu ja väge.
Piiblis on vastused ja õpetus, kuidas maha kiskuda neid ahelaid.
"Kõik mehe teed on õiged tema enese silmis."
"Mehe meelest on mõnigi tee õige, aga lõpuks on see surmatee."
Me võime langetada otsuseid, mis tundusid head
aga tagajärjed olid hävituslikud. Tahan teile rääkida oma loo.
Kord noore jutlustajana pidin ma peatuma teiste pastorite peres.
Mul oli palutud jutlustada pühapäeva hommikul sealses kirikus.
Nendel aegadel tuli mul tihti jutlustada väikestes kogudustes.
Ööbima pidin ma pastorite kodudes.
Pühapäeva hommikul tõusevad nii vanemad kui ka lapsed üles
ning seavad end valmis kirikusse minekuks.
Minu plaan oli tõusta võimalikult vara ja käia duši all enne teisi.
Mõtlesin, et nii oleks viisakas ja ma ei jääks sel juhul kellelegi jalgu.
Su tuppa pannakse alati külalistele mõeldud rätik ja seep.
Mulle tundus mõistlik võtta oma ülikond ja särk kaasa vannituppa.
Seejärel käia kiiresti duši all
ja vannituba kiirelt vabastada pere jaoks. Nii ma tegingi.
Peale duši all käimist olin valmis riideid selga panema,
kui siis sain aru, et olin oma rätiku jätnud külalistetuppa.
"Mehe meelest on mõnigi tee õige, aga lõpuks on see surmatee."
Seal ma siis olin - läbimärg ega saanud ülikonda selga panna.
Ainus, mis mulle mõistlik ja õige tundus,
oli kontrollida, kas õhk on puhas. Piilusin vannitoast välja.
Koridori lõpus oli uks külalistetuppa ja mingi teine uks.
Oli varahommik ja ma vaatasin uksest välja.
Kõik tundus väga vaikne ning otsustasin minna oma rätikule järgi.
Haarasin oma ülikonna ühte kätte. Võtsin hoogu ja asusin rünnakule.
Oma arvutuste järgi pidin ma kohal olema enne,
kui keegi silmagi pilgutada jõuab.
Pidin läbimärjana jooksma läbi koridori.
Ma luban, et see on tõestisündinud lugu.
Sellest on möödunud 15 aastat ja ma pole kellelegi rääkinud,
kelle juures see kõik toimus.
Seal ma siis olin, külalisjutlustaja,
kes lippas alasti, läbimärjana ja täiskiirusel läbi selle koridori.
Samaaegselt nägin, kuidas minu toa kõrval olev uks vaikselt avanes.
Mul oli vaid 2 valikut.
Üks neist oli lootuses kohale jõuda jätkata jooksmist,
teine aga ümber pöörduda.
Kahjuks otsustasin ma otsa ümber pöörata ja joosta tagasi vannituppa.
Pööret tehes aga kaotasin ma tasakaalu ja kukkusin prantsaki maha.
Olin seal alasti ja täiesti alandatud.
Kuulsin ka, kuidas see uks, mis enne vaikselt avanes,
sama vaikselt ka sulgus.
Ma korjasin maast üles oma ülikonna ja särgi.
Seejärel kõndisin täielikus alanduses külalistetuppa.
Tund aega hiljem istusin terve perega ühise söögilaua taga.
Seal olid nii ema, isa kui ka paar teismelist last.
Keegi ei öelnud midagi. Ka mina ei öelnud midagi.
Kuni tänase päevani ei tea ma,
kes avas ukse või kui palju keegi nägi.
Kõik, mis ma tean on:
"Mehe meelest on mõnigi tee õige, aga lõpuks on see surmatee."
See kehtib ka tõsiste asjade kohta elus.
Kui me ei võta käsile asju,
mis on meie südames ning mis väljendub meie käitumises,
maksame me kõrget hinda nende tegemata jätmise eest.
Vahel on selleks hinnaks rõõmu tundmise kaotamine oma elus.
Nii jäädakse ilma läbimurretest oma elus.
Hiljuti rääkisime oma koguduses Pühast Vaimust.
Jumala Vaim tahab ja saab meid aidata.
On asju, mida ainult Tema abiga saame ületada.
2Kr 10:4-5 räägitakse Pühast Vaimust:
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks.
Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
See räägib sellest, et me ise võtame oma mõtted vangi.
Tähtis on mõista, et me võime lasta Jumala Vaimu läbi uuendada oma meeli.
Lugedes Jumala Sõna, saavad inimesed muudetud.
Piibel räägib sellest, et Sõna läbi uuendatakse meie meeli.
See on igavesti jätkuv protsess. See on Jumala töö meis.
Kui laseme valedel mõtetel endas maad võtta,
saavad neist meid domineerivad mõtted.
Need mõtted kontrollivad meid.
Kui me nende mõtetega midagi ette ei võta,
saavad neist argumendid ja pimestume ning
hakkamegi iseendas arvama, et meil on õigus.
"Mehe meelest on mõnigi tee õige, aga lõpuks on see surmatee."
Nendest argumentidest meis saavad aga ahelad,
mis meid kinni hoiavad.
Sõjarelvu vajame ka süütundest või hukkamõistust ülesaamisel.
Niisamuti ka ebalojaalsusega. Meesterahvana igatsed olla lojaalne.
Ometi leiad oma silmad ja südame eksiteelt.
Tunned end ebapiisavana või siis sekkumas vestlustesse,
kuhu tegelikult ei peaks. Vahel aga võib saada uhkusest
ja ülbusest ahel, mida sa ise ei näegi endas,
sest kõik tundub sulle oma silmis õigena.
Ahelad langevad, kui tunned Püha Vaimu väge.
Tähtis on, et me igatseme ja otsime Jumalat.
Jumala Vaim taastab ja tervendab meid.
Tema läbi toimuvad imepärased muutused, mis toovad elu.
Jumala Vaim purustab need asjad,
mis meile võivad tunduda õiged meie enda silmis,
aga tegelikkuses on kinnihoidvad ahelad.
Läbi Jeesuse Kristuse kuulub sulle võit ka nendes asjades.
Armastan seda, mis Paulus ütles: "Mu kõne ja mu kuulutus ei püüdnud
veenda tarkusega, vaid Vaimu ja väe osutamisega."
Olgem Püha Vaimu täis mehed! Olgem need inimesed,
kes usuvad, et Jumal saab meid muuta seest ja väljast.
Ärme ole need, kes muganduvad oma mõtlemises ja annavad alla.
Ärme lase asjadel meie sees end maha lüüa.
Ärme lase oma suhtel Jumalaga kaduda.
Ärme lase end ka kogudusest eemale viia.
Ärme eksle eemale oma südames abikaasast või laste tulevikust.
Oleme mehed, kes on tõelised mehed!
Otsustame oma südames, millised mehed me olla tahame.
Teeme seda Jeesuse nimel ja elame Jumala Vaimu väes.
Tänane saade rääkis üles kasvamisest.
Elu eri etappidel läheme läbi paljudest olukordadest.
Nendest läbi minemiseks, peame me üles kasvama.
Peame mõistma, et kõik see, mis on meie vastu,
on jõuetum kui see, kes on meie sees.
Me peame uskuma, et suudame ületada kõik selle,
mis tahab meid kinni hoida.
Mis on sinu elus see, mis sinu arvates on õige?
Kas see võib olla sinu mõtlemisviis,
mis mõjub halvasti sind ümbritsevatele inimestele?
Või finatsidele?
Oma vaatenurgast vaadates, on võimalik alati leida põhjuseid
õigustamaks seda, kuidas me mõtleme või midagi näeme.
Need ahelad, millest Piiblis räägitakse, ei lange,
kui elame viisil, mis meie endi silmis on õige.
See, mis aitab, on kui vaatame asju viisil, kuidas Jumal neid näeb.
Kui laseme Jumalal teha tööd meis,
võime hakata kogema suuremat jõudu endas.
Jõudu, mis ületab selle, mis tegutseb meie vastu.
See on Jumala Vaimu töö meis.
Kui su rahaasjad pole korras või tunned end lüüasaanuna
ja sa leiad end pidavalt ekslemas eemale Jumala asjadest,
siis vajad sa Jumala Vaimu abi.
See abi kuulub igale inimesele Jeesuse Kristuse läbi.
Jeesuse nime ees saab nõtkuma iga põlv.
Jeesuse nime appi hüüdes, peab langema iga ahel.
Nimi Jeesus on üle iga surmahaiguse ja sõltuvuse.
Jeesuse nimes on ka vabadus sellest,
mis on sind takerduma pannud mitmeid kordi.
Jumala väe läbi on ületatav kõik see,
mis meie endi silmis tundub ületamatu.
Jumalale on kõik võimalik.
Anoreksia defineerib sind. See haigus dikteerib sulle,
mida sa tegema pead ja kuidas olema pead.
Mäletan, kuidas algkoolis olin väga teadlik endast ja oma kehast.
Mulle oli väga tähtis see, mida teised minust arvasid.
Ma polnud rahul endaga.
Otsisin pidevalt midagi, mida enda juures parandada.
Teised inimesed nägid mind vaadates vaid konte,
aga mina nägin vigu, mis vajasid parandamist.
Inimesed hakkasid muretsema ja tegema kommentaare.
Sa lükkad kõik väited endast eemale.
Ometi aga sisimas sa tead, millega tegeled.
Kord ühel hommikul ma minestasin, kui kõndisin kööki.
See oli see hetk mu elus, kui hakkasin aru saama asja tõsidusest.
Kuni selle ajani oli see olnud mu saladus.
Haiglas olles tõstetakse su kaal normaalseks.
Sel ajal pead ära otsustama, mis teed sellega, mis su sees toimub.
Pead lõpetama tahtmise kontrollida oma välimust.
Sõbrad kutsusid mind õdede koosolekule.
Mõtlesin, et lähen vaatan järele, mis seal toimub.
Koosolekul kuulsin: "Tõuse üles, tõuse üles!"
Mäletan, kuidas tundsin, et need sõnad tegid midagi minu sees.
Tagasiteel koju kogesin kutset: "Tule just sellisena nagu sa oled."
Sa oled vastuvõetud sellisena nagu oled.
Mäletan, kuidas kogesin puhast rõõmu ja vabadust.
Kogesin, et mäel, mida mööda käisin, hakkas paistma ka teine külg.
Olen vaid 25aastane ja see lugu on olnud minu elust üks pikk periood.
Jumal andis mulle mõista, et mu lugu on ka Tema lugu.
Minu elulugu jätkub...
Välja on tulnud uus plaat Cornerstone ülistustiimilt.
See pakub uusi laule kogudustele üle maailma,
eesmärgiga seada silmad Jeesusele.
Olenemata olukordadest inimeste eludes,
võidakse leida lootust Jeesuses Kristuses.
Lisainfo tellimise kohta leiad kodulehelt www.hillsongtv.com
Saad kaasa Hillsong Chapel plaadi "Forever Reign".
Niisamuti ka jõululaulude plaat "Meil on Päästja".
Infot leiad kodulehelt www.hillsongtv.com/partner
Me hüüame Su nime keset pimedat ööd
Me näeme Sinu au ilmumas
Sinu vägi on mõõtmatu
Ega pole Su jõud piiratud
Õiglus ja tõde on Su aujärje alus
Meie sõnadest ei piisa, et väljendada seda
Kui imeline Sa oled
Meie Jumal
Meie Jumal on teinud võimsaid asju
Meie Jumal on üle kõige
Imed on tunnistus Sinust
Oled andnud meile võimsad tõotused
Imede kohta, mis saavad sündima
Sina oled Looja
Jumal Sina viid kõik lõpuni
Meie Jumal
Meie Jumal on teinud võimsaid asju
Meie Jumal on üle kõige
Meie Jumal
Meie Jumal on teinud võimsaid asju
Meie Jumal on üle kõige
Kogu kiitus kuulub Sinu nimele
Ole kõrgeks tõstetud
Kogu kiitus kuulub Sulle
Sinu nimele igavesti
Kogu kiitus kuulub Sinu nimele
Ole kõrgeks tõstetud
Kogu kiitus kuulub Sulle
Sinu nimele igavesti
Colour Sisterhood'i kuuluvad tavalised naised,
kes on valinud teenida kõigega, mis neil on.
Eesmärgiks on seista müüripraos ja
leida lahendusi neile, kelle häält ei võeta kuulda.
Üks naine muudab maailma. Kujutlege, mida suudavad naised üheskoos.
Inimesed, keda Jumal on juhtinud sinu ellu,
pole sinu programmi jaoks, vaid nad vajavad kuulda Jeesusest.
Meil on kõiges oma osa ja me võime olla põlvkond,
kelle läbi ka muutused toimuvad.
See õdede liikumine on kasvav üle terve maailma.
Kes iganes sa oled või kus iganes sa oled, ole õnnistatud!
Üheskoos suudame kõik korda saata Kristuses.
Usun, et Jumalal on sinu elu jaoks suured plaanid.
Sa võid öelda: "Sa ju ei tunnegi mind."
See ei loe, kas mina sind tunnen.
Ma tunnen Jumalat, kes sind armastab!
Temal on sinu elu jaoks eesmärk.
Vahet pole, kui palju sa oled haiget saanud
või kui lüüasaanuna sa end tunned, Jumalal on sinu jaoks väljapääs.
Seda tänu Jeesusele!
Jumal õnnistagu teid! Kohtumiseni!
Tõlge: Triin Pöör